# Operasjon Lam Son 719

| Operasjon Lam Son 719 |
| --- |
| Konflikt: Vietnamkrigen |
|  Sørvietnamesiske styrker inne i Laos |
|

|  |  |
| --- | --- |
| Dato | 8. februar til 25. mars 1971 |
| Sted | Sørøstlige Laos |
| Resultat | Nordvietnamesisk seier |

 |
| Stridende parter |
|  USA  Sør-Vietnam  Kongedømmet Laos |  Nord-Vietnam  Pathet Lao |
| Kommandanter og ledere |
|  Hoàng Xuân Lãm |  Le Trong Tan (militært)  Le Quang Dao (politisk) |
| Styrker |
|  20 000  10 000 støttestyrker i Sør-Vietnam | Mellom 20 000 og 35 000 |
| Tap |
|  1 529 drept 5 483 såret 625 savnet  253 drept 1 149 såret 38 savnet | 2 163 drept 6 176 |
|  |

**Operasjon Lam Son 719** (vietnamesisk: *Chiến dịch Lam Sơn 719* eller *Chiến dịch đường 9 – Nam Lào*) var en begrenset militær innmarsj under Vietnamkrigen i det sørøstlige Laos av sørvietnamesiske styrker mellom 8. februar og 25. mars 1971. USA støtte innmarsjen ved å gi logistikk-støtte, luftstøtte og artilleristøtte, men bakkestyrkene hadde lovforbud mot å gå inn på laotisk område.

Formålet med innmarsjen var å forhindre fremtidige offensiver fra Nord-Vietnams hær i Sør-Vietnam ved å kutte forsyningslinjene som gikk gjennom det omfattede nettverket av veier og stier, kalt Ho Chi Minh-stien.

Ved å iverksette et slik angrep med de veletablerte nordvietnamesiske forsyningslinjene håpet den amerikanske og den sørvietnamesiske overkommandoene å løse flere presserende forhold. En hurtig seier i Laos ville styrke moralen og selvtilliten i Sør-Vietnams hær, og var god etter de vellykkede aksjonene i Kambodsja året før. Det ville også vise at sørvietnameserne var i stand til å forsvare sitt eget land i lys av den pågående tilbaketrekkingen av de amerikanske styrkene fra Vietnam. Operasjonen ble derfor en prøve på hvor vellykket politikken med å overføre ansvaret fra bakkekampene fra amerikanske styrker til sørvietnamesiske og deres evne til å operere alene.

Operasjonen ble imidlertid mislykket av flere grunner. Svak planlegging, manglende politisk og militær evne, både fra Sør-Vietnams og USAs side, til å handle i forhold til de militære realiteter, og svak gjennomføring, kombinert med en besluttsom motstand fra en dyktig fiende. Operasjonen ble derfor katastrofal for Sør-Vietnam, da de også mistet noen av sine beste enheter i kampene.

Et annet resultat av operasjonen var at politbyrået i det vietnamesiske kommunistparti bestemte å iverksette en større offensiv i sør tidlig i 1972, noe som ble til påskeoffensiven det følgende året.

## Referanser

## Litteratur

* Generalløytnant Phillip Davidson: *Vietnam At War: 1946–1975*. Novato CA: Presidio Press, 1987.
* «Indochina: The Soft-Sell Invasion». Time. 22. februar 1971. Arkivert fra originalen 8. mars 2013. Besøkt 10. mars 2013.
* Emerson, Gloria: «Copters Return from Laos with the Dead» *The New York Times*, 3. mars 1971
* «Indochina: Tough Days on the Trail». Time. 8. mars 1971. Arkivert fra originalen 8. mars 2013. Besøkt 10. mars 2013.
* «Showdown in Laos». Time. 15. mars 1971. Arkivert fra originalen 8. mars 2013. Besøkt 10. mars 2013.
* Emerson, Gloria: «Spirit of Saigon's Army Shaken in Laos», *The New York Times*, 28. mars 1971
* «Was It Worth It?». Time. 9. mars 1971. Arkivert fra originalen 8. mars 2013. Besøkt 10. mars 2013.
* «The Invasion Ends». Time. 5. april 1971. Arkivert fra originalen 8. mars 2013. Besøkt 10. mars 2013.
* «The Wan Edge of an Abyss». Time. 12. april 1971. Arkivert fra originalen 30. september 2007. Besøkt 10. mars 2013.

## Eksterne lenker

* «The Effects of Vietnamization on the Republic of Vietnam's Armed Forces, 1969–1972» Arkivert 16. november 2018 hos Wayback Machine. av John Rincon
* Lam Son 719 - JAN-MARCH 1971, Newsweek 15. mars 1971
* Statistikk fra Vietnamkrigen